# 

# ΕΛΛΗΝΙΚΗ ΔΗΜΟΚΡΑΤΙΑ Αγ. Παρασκευή / /

##### ΝΟΜΟΣ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αρ. Πρωτ.:

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληρ: Γ. Μανωλάς

Δνση: Λ. Μεσογείων 415-417

15343 Αγ. Παρασκευή

Τηλ.: 213 2004520

FAX: 213 2004513

ΠΡΟΣ : κ.κ. Πρόεδρο και Μέλη του Δημοτικού Συμβουλίου

Δήμου Αγίας Παρασκευής

ΘΕΜΑ : Λήψη απόφασης για την έγκριση του 1ου Ανακεφαλαιωτικού Πίνακα Εργασιών (1ος Α.Π.Ε) για το έργο «ΣΥΝΤΗΡΗΣΕΙΣ – ΕΠΙΣΚΕΥΕΣ – ΒΕΛΤΙΩΣΕΙΣ ΣΧΟΛΙΚΩΝ ΚΤΙΡΙΩΝ ΚΑΙ ΚΤΙΡΙΩΝ ΕΝ ΓΕΝΕΙ ΕΤΟΥΣ 2012».

**Α. ΙΣΤΟΡΙΚΟ ΤΟΥ ΕΡΓΟΥ**

Με τη με αρ. 122/2012 απόφαση Οικονομικής Επιτροπής έγινε η δέσμευση και η διάθεση πιστώσεων για το έργο του θέματος. Από την Τεχνική Υπηρεσία του Δήμου συντάχθηκε και θεωρήθηκε η με αρ. 63/2012 μελέτη προϋπολογισμού 290.386,50 Ευρώ.

Με την υπ’ αριθμό 137/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου «ΣΥΝΤΗΡΗΣΕΙΣ – ΕΠΙΣΚΕΥΕΣ – ΒΕΛΤΙΩΣΕΙΣ ΣΧΟΛΙΚΩΝ ΚΤΙΡΙΩΝ ΚΑΙ ΚΤΙΡΙΩΝ ΕΝ ΓΕΝΕΙ ΕΤΟΥΣ 2012» προϋπολογισμού 290.386,50 ΕΥΡΩ συμπεριλαμβανομένου ΦΠΑ 23%.

Η Δημοπρασία έγινε στις 02-10-2012 και με την με αριθμό 226/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην εταιρεία Λεωνίδας Σιώρης και Σια Ε.Ε., με έκπτωση 52,00 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.

Η υπ’ αριθμ. 55969/48984//04-01-2013 απόφαση του Γενικού Γραμματέα της Αποκεντρωμένης Διοίκησης Αττικής, με την οποία εγκρίθηκε η ως άνω απόφαση της Οικονομικής Επιτροπής.

Η με αριθμό 46/2013 απόφαση της Οικονομικής Επιτροπής με την οποία εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.

Το υπ’ αριθμ. πρωτ. 6875/22-02-2013 έγγραφο του Δήμου Αγίας Παρασκευής, με το οποίο κοινοποιήθηκε η υπ΄αρ.46/2013 απόφαση της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.

Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7331. 52 του προϋπολογισμού του Οικ. Έτους 2013 και 2014.

Το έργο εκτελείται βάσει της υπ’ αριθμ. 12989/10-04-2013 σύμβασης ποσού 139.385,52 € συμπεριλαμβανομένου ΦΠΑ 23% .

Η συμβατική προθεσμία περαίωσης του έργου είναι για δώδεκα (12) μήνες από την 10-04-2013 έως και την 10-04-2014.

**Β. ΛΟΓΟΙ ΣΥΝΤΑΞΗΣ ΤΟΥ 1ου Α.Π.Ε**

Ο 1ος ΑΠΕ συντάχθηκε σύμφωνα με το άρθ. 57 του Ν. 3669 / 08 για να συμπεριλάβει μεταβολές και αυξομειώσεις ποσοτήτων στις ομάδες των εργασιών (δύο ομάδες Οικοδομικά και Ηλεκτρομηχανολογικά) που απαιτούνται για την ορθή εκτέλεση του έργου – εργασιών και οι οποίες προέκυψαν λόγω προφανών απαιτήσεων του έργου για την σωστή συντήρηση και επισκευή, κυρίως των σχολικών κτιρίων.

Στον Ν. 3669 / 2008 άρθρο 57 αναφέρεται ότι υπάρχει δυνατότητα χρησιμοποίησης των επί έλασσον δαπανών με τους περιορισμούς και τις προϋποθέσεις της ισχύουσας νομοθεσίας και ότι η **μεταφορά δαπάνης από ομάδα σε ομάδα να είναι κάτω του 20% του προϋπολογισμού της ομάδας και αθροιστικά κάτω του 10% του προϋπολογισμού του έργου** – η μεταβολή μείωση της ομάδας των Ηλεκτρομηχανολογικών είναι κατά 19,998 % (6.999,35 €) που μαζί με τα απρόβλεπτα καλύπτουν τις επιπλέον δαπάνες της ομάδας των Οικοδομικών.

Για τις ανάγκες της αύξησης του αντικειμένου της ομάδας Οικοδομικών χρησιμοποιούνται τα απρόβλεπτα της μελέτης και το 6.999,35 € = 35.000,00 Χ 19,998 % < 20,00 % Χ 35.000,00 = 7.000,00 € της ομάδας των Ηλεκτρομηχανολογικών < 10 % Χ 167.000,00 (132.000,00+35.000,00) συνολικός προυπ/σμός των δύο ομάδων του έργου = 16.700,00 €.

**Γ. ΟΙΚΟΝΟΜΙΚΑ ΣΤΟΙΧΕΙΑ**

Οι επί πλέον εργασίες που προκύπτουν στην ομάδα των Οικοδομικών, απορροφώνται από τα απρόβλεπτα και από την μείωση της ομάδας των Ηλεκτρομηχανολογικών κατά 19,998 % τα οποία μεταφέρονται στην ομάδα των Οικοδομικών. Αναλυτικότερα σύμφωνα με το συνημμένο έντυπο ελέγχου μεταβολών επί έλαττον – επί πλέον δαπανών και απορρόφησης απροβλέπτων 1ου Α.Π.Ε. ισχύει :

1. Το σύνολο όλων των εργασιών σύμφωνα με τον προϋπολογισμό της μελέτης είναι 167.000,00 Ευρώ (132.000,00 Ευρώ για την ομάδα των οικοδομικών και 35.000,00 Ευρώ για την ομάδα των ηλεκτρομηχανολογικών).
2. Το ποσό μεταβολής των επί έλαττον δαπανών ηλεκτρομηχανολογικών και το ποσό της αύξησης των επί πλέον δαπανών των οικοδομικών

είναι το 19,998%Χ35.000,00=6.999,36 Ευρώ.

1. Το σύνολο των εργασιών προϋπολογισμού (οικοδομικά 164.048,98 Ευρώ και ηλεκτρομηχανολογικά 28.000,64 Ευρώ) του προτεινόμενου 1ου Α.Π.Ε. είναι 192.049,62 Ευρώ. Τα ηλεκτρομηχανολογικά σύμφωνα με το προτεινόμενο Α.Π.Ε. μειώνονται κατά 35.000,00-6.999,35=28.000,64 Ευρώ.
2. Το σύνολο των εργασιών προϋπολογισμού με το εργολαβικό όφελος με τον προτεινόμενο Α.Π.Ε. είναι 192.049,62 + (18%Χ192.049,62) = 226.618,55 Ευρώ.
3. Στη συνέχεια το ποσό των εργασιών προϋπολογισμού μειώνεται σύμφωνα με την ενιαία έκπτωση του Αναδόχου κατά 52% δηλαδή 226.618,55Χ48%=108.776,90 Ευρώ + 0,22 Ευρώ που παραμένουν στα απρόβλεπτα και δεν απορροφούνται = 108.777,12 Ευρώ. Από το συμβατικό ποσό 14.428,32 € των απροβλέπτων χρησιμοποιούνται σε αυτό τον 1ο Α.Π.Ε. τα 14.188,10 € και μένουν 0,22 €.
4. Στο ποσό των 108.777,12 € προστίθεται η αναθεώρηση 4.544,44 € και το Φ.Π.Α. 26.063,96 € οπότε το σύνολο είναι 139.385,52 € που είναι και η συμβατική δαπάνη.

**Σύμφωνα με τον Ν. 3669 / 2008 άρθρο 57** ισχύει ότι οι συμβατικές ποσότητες εργασιών του έργου «Συντηρήσεις – επισκευές – βελτιώσεις σχολικών κτιρίων και κτιρίων εν γένει έτους 2012», επιτρέπεται να μειωθούν από την ομάδα των ηλεκτρομηχανολογικών εργασιών και η δαπάνη που εξοικονομείται («επί έλαττον δαπάνη») μπορεί να χρησιμοποιηθεί για την εκτέλεση εργασιών στην ομάδα των οικοδομικών επειδή συντρέχουν σωρευτικά οι κατωτέρω προϋποθέσεις :

1. Αναφέρεται η δυνατότητα στην Διακήρυξη
2. Δεν τροποποιείται το βασικό σχέδιο ‐ Δεν θίγεται η πληρότητα,

ποιότητα ,λειτουργικότητα ‐ Δεν πληρώνονται νέες εργασίες.

1. Η μεταφορά δαπάνης από ομάδα σε ομάδα είναι κάτω του 20% του προϋπολογισμού της ομάδας και αθροιστικά κάτω του 10% του προϋπολογισμού του έργου.
2. Ο 1ος Ανακεφαλαιωτικός Πίνακας Εργασιών ανέρχεται στο ποσό των 139.385,52€ με Φ.Π.Α. και δεν παρουσιάζει καμία αύξηση η μείωση ως προς το συμβατικό αντικείμενο.

**Κατόπιν των ανωτέρω και σύμφωνα με τις διατάξεις του Ν. 3669/2008 άρθρο 57 παρακαλούμε :**

για τη λήψη σχετικής απόφασης έγκρισης του 1ου Ανακεφαλαιωτικού Πίνακα Εργασιών (1ος Α.Π.Ε.) για το έργο «Συντηρήσεις – Επισκευές – Βελτιώσεις σχολικών κτιρίων και κτιρίων εν γένει έτους 2012»».

Συνημμένα:

1. Αιτιολογική έκθεση
2. 1ος Α.Π.Ε.
3. Έντυπο ελέγχου μεταβολών επί έλαττον

– επί πλέον δαπανών και απορρόφησης

απροβλέπτων 1ου Α.Π.Ε.

Ο ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΚΩΝΣΤΑΝΤΙΝΟΣ ΤΣΙΑΜΠΑΣ